Title: กฎกระทรวง ฉบับที่ 4 (พ.ศ. 2530) ออกตามความในพระราชบัญญัติบัตรประจำตัวประชาชน พ.ศ. 2526

ตราครุฑ

ตราครุฑ
กฎกระทรวง
ฉบับที่ ๔ (พ.ศ.๒๕๓๐)
ออกตามความในพระราชบัญญัติบัตรประจำตัวประชาชน
พ.ศ. ๒๕๒๖[๑]

อาศัยอำนาจตามความในมาตรา ๖ มาตรา
๘ และมาตรา ๒๓ แห่งพระราชบัญญัติบัตรประจำตัวประชาชน พ.ศ. ๒๕๒๖
รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้

ข้อ ๑  ให้ยกเลิกกฎกระทรวง
ฉบับที่ ๓ (พ.ศ.๒๕๒๗) ออกตามความในพระราชบัญญัติบัตรประจำตัวประชาชน พ.ศ. ๒๕๒๖

ข้อ ๒  บัตรให้มีสีขาว
ลายพื้นสีฟ้า และให้มีขนาด และลักษณะตามแบบท้ายกฎกระทรวงนี้

ข้อ ๓  การขอมีบัตร
การขอมีบัตรใหม่ และการขอเปลี่ยนบัตรให้ยื่นคำขอตามแบบ บ.ป. ๑ ท้ายกฎกระทรวงนี้
ต่อพนักงานเจ้าหน้าที่ ณ ที่ว่าการอำเภอ หรือกิ่งอำเภอ หรือสำนักงานเขต
หรือที่ซึ่งพนักงานเจ้าหน้าที่ประกาศกำหนด

ข้อ ๔  ใบคำขอมีบัตร
หรือมีบัตรใหม่ หรือเปลี่ยนบัตร ให้เป็นไปตามแบบ บ.ป. ๒ ท้ายกฎกระทรวงนี้

ข้อ ๕  ใบแทนใบรับคำขอมีบัตร หรือมีบัตรใหม่
หรือเปลี่ยนบัตร ให้เป็นไปตามแบบ บ.ป. ๒ ก. ท้ายกฎกระทรวงนี้

ข้อ ๖  การออกบัตรในกรณีการขอมีบัตรเป็นครั้งแรก
หรือในกรณีที่บัตรหายหรือถูกทำลาย ให้พนักงานเจ้าหน้าที่เรียกใบรับคำขอหรือใบแทนใบรับคำขอคืน

ข้อ ๗  การออกบัตรในกรณีที่บัตรหมดอายุ
หรือชำรุดในสาระสำคัญ หรือในกรณีที่ผู้ถือบัตรเปลี่ยนชื่อตัว ชื่อสกุล
หรือชื่อตัวและชื่อสกุล
ให้พนักงานเจ้าหน้าที่เรียกใบรับคำขอหรือใบแทนใบรับคำขอพร้อมด้วยบัตรเดิมคืน

ข้อ ๘  บัตรที่ได้ออกก่อนวันที่กฎกระทรวงนี้ใช้บังคับ
ให้ยังคงใช้ได้ต่อไปจนกว่าบัตรจะหมดอายุ หรือมีบัตรใหม่ตามกฎกระทรวงนี้แล้วแต่กรณี

ให้ไว้ ณ วันที่ ๑๕ ตุลาคม พ.ศ. ๒๕๓๐
พลเอก ประจวบ 
สุนทรางกูร
รัฐมนตรีว่าการกระทรวงมหาดไทย

[เอกสารแนบท้าย]

๑. แบบบัตรประจำตัวประชาชน
๒. คำขอมีบัตร มีบัตรใหม่
หรือเปลี่ยนบัตรประจำตัวประชาชน (บ.ป. ๑ ตอน ๑)
๓. คำขอมีบัตร มีบัตรใหม่
หรือเปลี่ยนบัตรประจำตัวประชาชน (บ.ป. ๑ ตอน ๒
๔. ใบรับคำขอมีบัตร มีบัตรใหม่
หรือเปลี่ยนบัตรประจำตัวประชาชน (บ.ป. ๒) (สีเหลือง)
๕. ใบแทนใบรับคำขอมีบัตร มีบัตรใหม่
หรือเปลี่ยนบัตรประจำตัวประชาชน (บ.ป. ๒ ก.)

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรปรับปรุงแบบบัตรแบบคำขอ แบบใบรับคำขอ
และแบบใบแทนใบรับคำขอท้ายกฎกระทรวง ฉบับที่ ๓ (พ.ศ. ๒๕๒๗) ออกตามความในพระราชบัญญัติบัตรประจำตัวประชาชน
พ.ศ. ๒๕๒๖ เพื่อให้สามารถบริการจัดทำบัตรประจำตัวประชาชน ให้แก่ประชาชนได้สะดวกรวดเร็วตามโครงการปรับปรุงระบบการผลิตบัตรประจำตัวประชาชนด้วยระบบคอมพิวเตอร์
จึงจำเป็นต้องออกกฎกระทรวงนี้

สุกัญญา/แก้ไข
๑๕
ตุลาคม ๒๕๕๑

[๑] ราชกิจจานุเบกษา เล่ม ๑๐๔/ตอนที่
๒๗๕/ฉบับพิเศษ หน้า ๕/๓๑ ธันวาคม ๒๕๓๐